મેઘાવી છાત્ર સમ્માન સમારોહ વિદ્યાર્થી પ્રતિભા અને દેશનાં ભાવીને પ્રોત્સાહિત કરવાનું એક માધ્યમ અને પરંપરાની શરૂઆત છે. કાર્યક્રમમાં વિશેષ ઉપસ્થિતિ નોંધાવનાર બીએપીએસ સંત સાધુ અપૂર્વ મુનિદાસએ વિદ્યાભારતીની શૈક્ષણિક પ્રવૃતિને બિરદાવતા અને આશીર્વચન પાઠવતા જણાવ્યું હતું કે, સેવા, સમર્પણ, સંસ્કાર, શિસ્તનો સંગમ એટલે વિદ્યાભારતી સંલંગ સરસ્વતી વિદ્યામંદિરનાં સંકુલો. ગુજરાત પ્રદેશ વિદ્યાભારતી સંસ્થાના મહામંત્રી નીતીનભાઇ પેથાણીએ જણાવ્યું કે, વિદ્યાભારતી શિક્ષણ પ્રશિક્ષણ, સંશોધન સાથે દેશની સંસ્કૃતિનું સંવર્ધન અને સંરક્ષણ કરે છે. જેમનાં દેશમાં 20 હજારથી વધુ શૈક્ષણિક એકમો છે અને ગુજરાતમાં 715 જેટલા શૈક્ષણિક એકમો છે.